b'\n_START_ARTICLE_\nPoliglot\n_START_PARAGRAPH_\nPoliglotom se smatra osoba koja posjeduje mogu\xc4\x87nost komuniciranja na vi\xc5\xa1e jezika i to na vi\xc5\xa1em stupnju komunikacije. Osoba koja se slu\xc5\xbei s dva jezika naziva se bilingualnom a shodno tome osoba koja komunicira na tri jezika je trilingualna. Osobe koje se slu\xc5\xbee sa vi\xc5\xa1e od tri jezika se nazivaju poli- ili multilingualnim. Ipak postoje i druge klasifikacije koje ka\xc5\xbeu kako je i osoba koja se slu\xc5\xbei s nekoliko jezika, ali ne tako dobro, poliglot.\n_START_SECTION_\nHiperpoliglot\n_START_PARAGRAPH_\nHiperpoliglotizam je izraz koji se koristi za osobe koje te\xc4\x8dno govore 6 ili vi\xc5\xa1e jezika. Ovu kovanicu je 2003. godine skovao jezikoslovac Richard Hudson, vu\xc4\x8de korijene od rije\xc4\x8di "poliglot" i ima zna\xc4\x8denje osobe koja govori vi\xc5\xa1e jezika.\n_START_SECTION_\nSposobnost u\xc4\x8denja\n_START_PARAGRAPH_\nPostoji nekoliko teorija kako neke osobe mogu nau\xc4\x8diti nekoliko drugih jezika relativno lako, dok druge osobe imaju problema nau\xc4\x8diti i samo jedan strani jezik. Jedna teorija tvrdi da poja\xc4\x8dani nivo testosterona dok je dijete u uterusu mo\xc5\xbee pove\xc4\x87ati asimetriju mozga._NEWLINE_Neuro znanstvenica Katrin Amunts promatrala je mozak Emila Krebsa i otkrila kako je oblast u Krebsovom mozgu zadu\xc5\xbeena za jezike druga\xc4\x8dije organizirana nego kod osoba koje su bile jednojezi\xc4\x8dne. S druge strane neurolingvist Loraine Obler brani Geschwind\xe2\x80\x93Galaburdovu hipotezu po kojoj ljevaci, osobe s poreme\xc4\x87ajima auto-imuniteta, poreme\xc4\x87ajima tijekom u\xc4\x8denja, pokazuju talent u umjetnosti, matematici i vjerojatno jezicima.'